TERMENII LICENŢEI PENTRU SOFTWARE MICROSOFT
MICROSOFT ACTIVESYNC 4.5
Aceşti termeni ai licenţei reprezintă un contract între Microsoft Corporation (sau una dintre companiile afiliate, în funcţie zona în care trăiţi) şi dvs. Vă rugăm să îi citiţi. Aceşti termeni se referă la produsul software de mai sus, care include şi suportul fizic pe care aţi primit produsul, dacă este cazul. De asemenea, termenii se aplică şi
•	actualizărilor Microsoft,
•	suplimentelor Microsoft şi
•	serviciilor de asistenţă Microsoft
ale acestui produs software, cu excepţia cazului în care alţi termeni însoţesc aceste elemente. Într-un asemenea caz se aplică termenii respectivi.
Utilizând produsul software acceptaţi aceşti termeni. Dacă nu acceptaţi aceşti termeni, nu utilizaţi produsul software.
Dacă respectaţi aceşti termeni ai licenţei, aveţi drepturile de mai jos.
1.	DREPTURI DE INSTALARE ŞI UTILIZARE. Aveţi dreptul să instalaţi si să utilizaţi o singură copie a produsului software pe fiecare computer de la sediul dvs., pe care îl utilizaţi pentru a efectua schimburi de date şi de software cu dispozitive portabile pe care se execută un sistem de operare Microsoft. 
2.	Acest produs software este conceput pentru a fi utilizat pe computere pe care rulează oricare din următoarele sisteme de operare Microsoft: Windows 2000 Service Pack 4; Windows Server 2003 Service Pack 1; Windows Server 2003 Service Pack 1 pentru sisteme Itanium; Windows Server 2003, Standard x64 Edition; Windows XP Home Edition; Windows XP Professional Edition; Windows XP Media Center Edition; Windows XP Professional x64 Edition; Windows XP Service Pack 1; Windows XP Service Pack 2; Windows XP Tablet PC Edition. Acest produs software este compatibil cu următoarele sisteme de operare pentru dispozitive portabile:
i.	Windows Mobile 2003
ii.	Windows Mobile 2003 Second Edition
iii.	Windows Mobile 5.0
iv.	Windows Mobile 5.0 cu Messaging şi Security Feature Pack
v.	Windows Mobile 6
vi.	Windows Embedded CE 6.0
3.	SFERA DE ACŢIUNE A LICENŢEI. Produsul software nu este vândut, ci se află sub licenţă de utilizare. Acest contract vă acordă câteva drepturi pentru utilizarea produsului software. Microsoft îşi rezervă toate celelalte drepturi. Cu excepţia situaţiei în care legea aplicabilă vă acordă mai multe drepturi în ciuda acestei limitări, puteţi utiliza acest produs software numai conform prevederilor acestui acord. Trebuie să respectaţi limitările de natură tehnică ale produsului software care vă permit să-l utilizaţi numai în anumite maniere. Nu aveţi dreptul
•	să încălcaţi limitările de natură tehnică ale produsului software;
•	să refaceţi programul sursă, să decompilaţi sau să dezasamblaţi produsul software, cu excepţia cazurilor prevăzute în mod expres de legea aplicabilă şi în limitele prevederilor legale, în ciuda acestei limitări;
•	să faceţi mai multe copii ale produsului software decât numărul specificat în acest contract sau permis de legea aplicabilă, în ciuda acestei limitări;
•	să publicaţi produsul software pentru ca alţii să îl poată copia;
•	să îl închiriaţi, să îl daţi în leasing sau să îl împrumutaţi; sau
•	să îl utilizaţi pentru servicii de găzduire în scop comercial.
4.	COPIE DE SIGURANŢĂ. Puteţi face o copie de siguranţă a produsului software. O puteţi utiliza numai pentru reinstalarea produsului software.
5.	DOCUMENTAŢIE. Orice persoană care are acces legal la computerul sau la reţeaua dvs. internă are dreptul să copieze şi să utilizeze documentaţia în scopuri interne, de referinţă.
6.	TRANSFER CĂTRE TERŢI. Primul utilizator al produsului software îl poate transfera împreună cu acest contract direct unei terţe părţi. Înainte de transfer, celălalt utilizator trebuie să accepte faptul că acest acord este valabil pentru transferul şi utilizarea produsului software. Primul utilizator trebuie să dezinstaleze produsul software înainte de a-l transfera separat de dispozitiv. Primul utilizator nu are dreptul să păstreze nicio copie.
7.	RESTRICŢII LA EXPORT. Produsul software se supune legilor şi reglementărilor de export ale SUA. Trebuie să respectaţi toate legile şi reglementările de export interne şi internaţionale, aplicabile pentru produsul software. Aceste legi se referă la restricţii privind destinaţii, utilizatori şi utilizare finală. Pentru informaţii suplimentare, accesaţi www.microsoft.com/exporting.
8.	SERVICII DE ASISTENŢĂ. Datorită faptului că acest produs software este furnizat „ca atare”, este posibil să nu oferim servicii de asistenţă pentru acesta.
9.	ACORDUL ÎN ÎNTREGIME. Acest contract şi termenii referitori la componente suplimentare, actualizări, servicii prin Internet şi de asistenţă reprezintă un acord în întregime pentru produsul software şi pentru serviciile de asistenţă.
10.	LEGISLAŢIA APLICABILĂ.
a.	Statele Unite ale Americii. Dacă aţi achiziţionat produsul software în Statele Unite ale Americii, interpretarea acestui contract este guvernată de legile statului Washington şi se aplică şi pentru reclamaţii privind încălcări ale acestuia, chiar şi în cazuri de conflict de principii juridice. Legile statului în care locuiţi guvernează restul reclamaţiilor, inclusiv cele referitoare la legile privind protecţia consumatorului, concurenţa neloială şi delictele.
b.	În afara Statelor Unite ale Americii. Dacă aţi achiziţionat produsul software în orice altă ţară, sunt valabile legile ţării respective.
11.	EFECT LEGAL. Acest acord descrie anumite drepturi legale. Este posibil ca legile ţării dvs. să vă garanteze alte drepturi. De asemenea, este posibil ca distribuitorul de la care aţi achiziţionat produsul software să vă garanteze anumite drepturi. Acest contract nu modifică drepturile dvs. acordate de legile ţării dvs. dacă acestea nu permit acest lucru.
12.	NEACORDAREA GARANŢIEI. Produsul software este licenţiat „ca atare”. Vă asumaţi riscul utilizării lui. Microsoft nu acordă garanţii exprese sau condiţii. Este posibil ca legile locale să vă acorde drepturi ale consumatorului suplimentare, pe care acest contract nu le poate modifica. În limitele permise de legile locale, Microsoft exclude garanţiile implicite de vandabilitate, adecvare la un scop anume şi de neîncălcare a legilor.
13.	LIMITERE ŞI EXCLUDERE A COMPENSAŢIILOR ŞI DESPĂGUBIRILOR. Puteţi obţine de la Microsoft şi de la furnizorii săi despăgubiri numai pentru prejudicii directe, până la valoarea maximă de 5,00 $. Nu puteţi obţine despăgubiri pentru alte prejudicii, inclusiv prejudicii succesive, pierderi de profit, speciale, indirecte sau subsecvente.
Această limitare este valabilă pentru
•	orice subiect asociat cu produsul software, servicii, conţinut (inclusiv cod) pe site-uri Internet ale terţilor sau programe ale terţilor şi
•	despăgubiri pentru încălcarea contractului, a garanţiei sau condiţiei, răspundere strictă, neglijenţă sau alte delicte în limitele permise de legea aplicabilă.
Este valabilă, de asemenea, chiar dacă Microsoft a ştiut sau ar fi trebuit să ştie despre posibilitatea acestor prejudicii. Este posibil ca limitarea sau excluderea de mai sus să nu fie valabilă deoarece ţara dvs. nu permite excluderea sau limitarea prejudiciilor subsecvente, succesive sau de altă natură.